CELEX: 32016R1398
Language: sk
Date: 2016-08-19 00:00:00
Title: Vykonávacie nariadenie Komisie (EÚ) 2016/1398 z 19. augusta 2016, ktorým sa mení nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom

20.8.2016   
            
            
               SK
            
            
               Úradný vestník Európskej únie
            
            
               L 227/1
            
         VYKONÁVACIE NARIADENIE KOMISIE (EÚ) 2016/1398
   z 19. augusta 2016,
   ktorým sa mení nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1210/2003 zo 7. júla 2003 o niektorých osobitných obmedzeniach hospodárskych a finančných vzťahov s Irakom (1), a najmä na jeho článok 11 písm. b),
   keďže:
   
               (1)
            
            
               V prílohe III k nariadeniu (ES) č. 1210/2003 sa uvádza zoznam štátnych orgánov, spoločností a agentúr a fyzických a právnických osôb, orgánov a subjektov predchádzajúcej vlády Iraku, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov, ktoré boli umiestnené mimo Iraku k 22. máju 2003.
            
         
               (2)
            
            
               Dňa 12. augusta 2016 sankčný výbor Bezpečnostnej rady OSN rozhodol o vymazaní dvoch subjektov zo zoznamu osôb alebo subjektov, na ktoré by sa malo uplatňovať zmrazenie finančných prostriedkov a hospodárskych zdrojov, s odkazom na body 19 a 23 rezolúcie Bezpečnostnej rady Organizácie Spojených národov č. 1483 (2003).
            
         
               (3)
            
            
               Príloha III k nariadeniu (ES) č. 1210/2003 by sa preto mala zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Príloha III k nariadeniu (ES) č. 1210/2003 sa týmto mení tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. augusta 2016
      
         
            Za Komisiu
         
         
            v mene predsedu
         
         
            riaditeľ Útvaru pre nástroje zahraničnej politiky
         
      
   
   
      (1)  Ú. v. EÚ L 169, 8.7.2003, s. 6. Nariadenie naposledy zmenené a doplnené nariadením Rady (EÚ) č. 131/2011 (Ú. v. EÚ L 41, 15.2.2011, s. 1).
   
      PRÍLOHA
      V prílohe III k nariadeniu (ES) č. 1210/2003 sa vypúšťajú tieto záznamy:
      
                  a)
               
               
                  
                     
                                 „65.
                              
                              
                                 IRAQI OIL TANKERS COMPANY (alias IRAQI OIL TANKERS ENTERPRISE). Adresa: P.O. Box 37, Basrah, Iraq.“
                              
                           
               
            
                  b)
               
               
                  
                     
                                 „171.
                              
                              
                                 STATE OIL MARKETING ORGANIZATION. Adresa: P.O. Box 5118, Khanat Al-Jaysh, Baghdad, Iraq.“